open-index/open-wikipedia-markdown huggingface dataset:
Number One Observatory Circle

**Number One Observatory Circle**, mida sageli nimetatakse Mereväeobservatooriumiks, on Ameerika Ühendriikide asepresidendi ametlik elukoht. 

Washingtonis asuva Ameerika Ühendriikide Mereväeobservatooriumi linnaku kirdeosas asuv maja ehitati 1893. aastal observatooriumi superintendendi jaoks. Mereoperatsioonide ülemale meeldis maja nii väga, et 1923. aastal võttis ta maja enda kätte. See jäi ülemate elukohaks kuni 1974. aastani, mil Kongress otsustas, et valitsuse poolt pakutavas elukohas on turvalisuse tagamine lihtsam ja odavam, ning andis loa selle muutmiseks asepresidendi ametlikuks kuigi ajutiseks elukohaks. Seaduse järgi on see endiselt "Ameerika Ühendriikide asepresidendi ametlik ajutine elukoht". 

Kuigi Number One Observatory Circle anti asepresidendi käsutusse 1974. aastal, möödus rohkem kui kaks aastat, enne kui asepresident hakkas majas elama alaliselt. Asepresident Gerald Ford sai presidendiks enne, kui sai maja kasutada. Tema asepresident Nelson Rockefeller kasutas kodu peamiselt ametlikeks üritusteks, kuna tal oli Washingtonis juba hästi turvatud elukoht. Asepresident Walter Mondale oli esimene asepresident, kes majja kolis. Pärast seda on kõik asepresidendid seal elanud. Erinevalt Valgest Majast ei toimu majja ega seda ümbritsevasse observatooriumi ekskursioone.

## Viited
Thelema

**Thelema** (/θəˈliːmə/, vanakreekakeelsest sõnast θέλημα – 'tahe', 'ihalus') on Lääne filosoofias ja okultismis kasutatav kontseptsioon ja uususund, mille eestvedajaks oli inglise filosoof, luuletaja, maag ja mägironija Aleister Crowley. Crowley põhimõtteks oli: "Tee, mida sa tahad – selles on kogu seadus."

## Viited
Mereoperatsioonide ülem

**Mereoperatsioonide ülem** on Ameerika Ühendriikide mereväe kõrgeim ohvitser.

Ülem on ka staabiülemate ühendkomitee liige ning presidendi, kaitseministri ja mereväeministri nõunik mereväge puudutavates küsimustes. Ülema ülesanded on administratiivsed ning ta ei tegele operatiivjuhtimisega. Ülema nimetab president neljaks aastaks ja selle peab kinnitama Senat. 

Alates 2. novembrist 2023 on ülemaks admiral Lisa Franchetti.

## Viited
Namadgi rahvuspark

**Namadgi rahvuspark** (*Namadgi National Park*) on kaitseala Austraalia pealinna ala (ACT) edelaosas, mis piirneb Kosciuszko rahvuspargiga Uus-Lõuna-Walesis. See asub umbes 40 kilomeetrit Canberrast edelas ja hõivab umbes 46 protsenti ACT maismaast.

Rahvuspark on loodud 1984. aastal ja selle pindala on 1060,9 ruutkilomeetrit. Rahvuspark kaitseb osa Austraalia Alpide põhjapoolsest otsast. Park sai 2019.–2020. aasta maastikupõlengutes rängalt kannatada, ära põles umbes 80% taimestikust.

## Viited
Lichtenau im Waldviertel

**Lichtenau im Waldviertel** on vald (*Marktgemeinde*) Austrias Alam-Austria liidumaal Kremsi maaringkonnas.

## Viited
Caltechi submillimeeterobservatoorium

**Caltechi submillimeeterobservatoorium** (*Caltech Submillimeter Observatory*, CSO) oli California Tehnoloogiainstituudi 10,4-meetrise läbimõõduga teleskoop, mida kasutati submillimeeterastronoomias.

Teleskoop asus Mauna Kea observatooriumis James Clerk Maxwelli teleskoobi (JCMT) kõrval. CSO ja JCMT ühendati esimese submillimeeterinterferomeetri moodustamiseks. Selle katse edu oli oluline Submillimeter Array ja ALMA interferomeetrite ehitamise põhjendamisel. CSO oli osa ka Event Horizon Telescope massiivist varaste katsevaatluste ajal, mis tõestasid, et mandritevahelise interferomeetria on teostatav.

Teleskoop alustas tööd 1986. aastal. 8. septembril 2015 vaadeldi teleskoobi viimase vaatlusena Kleinmanni-Low' udukogu ja pärast seda teleskoop suleti. Teleskoobi lammutamine algas augustis 2023.

## Viited
Kosciuszko rahvuspark

**Kosciuszko rahvuspark** (*Kosciuszko National Park*) on 6900 ruutkilomeetri suurune Austraalia rahvuspark, mis sisaldab Mandri-Austraalia kõrgeimat tippu Kosciuszko mäge, mille järgi rahvuspark on nimetatud ja Cabramurrat, Austraalia kõrgeimal paiknevat linna. See on Uus-Lõuna-Walesi osariigi suurim rahvuspark.

Park asub osariigi kagunurgas, 354 km Sydneyst edelas ning külgneb lõunas Victoria osariigi Alpi rahvuspargiga ja kirdes Austraalia pealinna alal Namadgi rahvuspargiga. Suuremad linnad Cooma, Tumut ja Jindabyne asuvad rahvuspargi ääres.

Rahvuspargis asuvad Snowy jõe, Murray jõe, Murrumbidgee jõe ja Gungarlini jõe lähtmed. Rahvuspargi loodus on segu mägedest ja kõrbest, mida iseloomustab mägine kliima, mis muudab selle populaarseks harrastussuusatajate ja matkajate seas.

Muud pargi märkimisväärsed tipud on Gungartan, Mount Jagungal, Bimber Peak ja Mount Townsend.

## Viited
Hans Reinhold von Fersen

**Hans Reinhold von Fersen** (ka **Hans von Fersen**; 2. märts 1683 – 25. mai 1736) oli Fersenite aadlisuguvõsast pärit baltisaksa mõisnik, Rootsi sõjaväelane ja õuekohtu president. Talle kuulusid Abja, Laupa, Ljungi, Steningi ja mitu muud mõisat.

## Elulugu
Hans Reinhold von Fersen sündis 1683. aastal Tallinnas Reinhold Johann von Ferseni ja Anna Sofia von Ferseni (sünninimega von Ungern-Sternberg) peres. 

1700. aastal liitus Fersen Västerbotteni jalaväerügemendiga. Pärast seda oli ta Holsteini hertsog Friedrich IV tragunirügemendis vahtmeister ning hertsogi isiklik kammerhärra. 1703. aastal sai ta Leskkuninganna Ihukaitserügemendis leitnandiks ning kaks aastat hiljem Pommeri tragunirügemendis kapteniks. 1710. aastal oli ta major Põhja-Skåne ratsarügemendis ning järgmisel aastal määrati ta Bohuslänis moodustatava armee kindraladjutandiks. Samal aastal viidi ta üle Poola kuninga Stanislaw Leszczynski ratsaväkke. Järgmise kolma aasta jooksul oli ta ooberst Upplandi ja Vestgöta ratsaüksustes. 

Teenis Narva komandandina.

Fersen abiellus 1715. aastal Eleonora Margaretha Wachtemeisteriga. Abielust sündis kolm last: Karl Reinhold, Axel ja Anna Sofia.

1719. aastal ülendati Fersen kindralmajoriks ning järgmisel aastal kindralleitnandiks. 1720. aastal määrati ta Narva kuberneriks. 1731. aastal oli ta Svea õuekohtu president. 

Hans Reinhold von Fersen suri 25. mail 1736 Stockholmis.

## Viited

## Välislingid
*
## Kirjandus
* Lewenhaupt, Adam. Karl XII:s officerare. Biografiska anteckningar. Stockholm. Lk 194. 1920
* Stackelberg, Otto Magnus von. Genealogisches Handbuch der estländischen Ritterschaft. Görlitz. Kd. 1. Lk 86. 1931.
Leroy Fer

**Leroy Johan Fer** (sündinud 5. jaanuaril 1990 Zoetermeeris) on Hollandi jalgpallur, kes mängib keskpoolkaitsjana Türgi kõrgliigaklubis Alanyaspor.

Ta alustas klubikarjääri Hollandi klubis Feyenoord, mille noortesüsteemiga liitus ta 1999. aastal. Klubi põhimeeskonnas debüteeris ta Hollandi kõrgliigas hooajal 2007/08. 2008. aasta aprillis võitis ta Feyenoordiga Hollandi karikavõistlused. Aastatel 2011–2013 mängis Fer Hollandi kõrgliigaklubis Twente.

2013. aasta juulis sõlmis ta nelja-aastase lepingu Inglismaa kõrgliigaklubiga Norwich City. Norwich City meeskonnas lõi ta esimese värava 27. augustil 2013 Inglismaa liigakarika teise ringi kohtumises Bury vastu. Inglismaa kõrgliigas lõi Fer esimese värava 9. novembril 2013 mängus West Ham Unitedi vastu. Inglismaa kõrgliigas lõi ta sel hooajal veel kaks väravat. Norwich City lõpetas hooaja 18. kohaga ja langes esiliigasse.

2014. aasta augustis sõlmis Fer kolmeaastase lepingu äsja Inglismaa kõrgliigasse tõusnud Queens Park Rangersiga. Fer lõi hooajal 2015/16 kuus väravat, kuid sarnaselt eelmise hooajaga langes ta koduklubiga Inglismaa kõrgliigast välja. Hooaja 2015/16 esimeses pooles mängis Fer Queens Park Rangersiga Inglismaa esiliigas. Hooaja teises pooles läks ta laenule Inglismaa kõrgliigaklubisse Swansea City, kellega sõlmis 2016. aasta juulis püsiva kolmeaastase lepingu.

Aastatel 2019–2021 mängis Fer taas Feyenoordis. 2021. aasta augustis sõlmis ta kolmeaastase lepingu Alanyasporiga.

Hollandi jalgpallikoondises mängis Fer aastatel 2010–2014. Koondisekarjääri ainsa värava lõi ta 2014. aasta maailmameistrivõistluste viimases alagrupimängus Tšiili vastu.

## Viited
Mautern an der Donau

**Mautern an der Donau** on linn (*Stadtgemeinde*) Austrias Alam-Austria liidumaal Kremsi maaringkonnas.

See asub Doonau lõunakaldal Kremsi vastas.

## Ajalugu
Varem pidid Doonaul sõitnud laevad Mauternist möödudes lõivu maksma. Sealt sai linn oma nime, kuna toll on saksa keeles "Maut".

Enne selle nime saamist nimetasid roomlased seda *Favianaeks*, kuna see oli väga oluline kindlus.

Olles keskajal oluline kauplemispunkt, omandas see täiendava tähtsuse Doonau jõe silla ehitamisega (teraseehitis 1895. aastast).

## Huviväärsusi
Muuseum, mis on pühendatud Rooma keisririigi aegadele, kui *[[Kastell|Castell]] Faviani* asus praeguse kesklinna asemel. Siit võib leida ka osa Rooma müürist (*Römerwand*).

Püha Stafanuse roomakatoliku kihelkonnakirik on praegu barokkstiilis, kuid ristiusu juured on pärit Püha Severinuse ajast, kes suri siin ja korraldas piirkonnas põgenike varjupaiku inimestele, kelle hunnid kodudest välja ajasid.

Jalgrattatee *[[EuroVelo 6]]* jõuab linna mööda paremkallast ja ületab Doonau jõe. Kiirteesillal on ka jalakäijate rada, mis pakub huvitavat vaadet jõele ja on iseenesest huvipakkuv terasteos.

## Sõpruslinnad
* Mautern in Steiermark, Austria

## Viited
Mina ei taha veel magama jääda

**"Mina ei taha veel magama jääda"** on unelaul, mille sõnade autor on Juhan Saar ja viisi autor Heino Jürisalu. Lasteraadiosaate “Head und, mudilased!” (hiljem saate "Õhtujutt") sissejuhatava loona esitab seda Velda Otsus, kitarril saadab Emil Laansoo.

1962. aastal valmis Eesti Televisiooni esimene lastefilm "Head ööd, väike sõber!", kus unejutu jutustas ETV diktor Ruth Peramets ja selles kõlas ka see unelaul. Film oli esmakordselt teleeetris 18. mail 1962.

Programmi "Eesti Vabariik 100" raames 19. augustil 2018 Tallinna lauluväljakul toimunud üheslaulmisel esitas seda laulu eeslauljana Hele Kõrve.

## Viited

## Välislingid
* Heino Jürisalu viis kõlab eetris üle 40 aasta, Eesti Päevaleht, 13. august 2005
Tanya Tagaq

**Tanya Tagaq** (inuktituti ᑕᓐᔭ ᑕᒐᖅ, sündinud 5. mail 1975 Cambridge Bays) on Kanada inuiti laulja, laulukirjutaja ja kirjanik.

Tanya Tagaq alustas lauljakarjääri 2002. aastal. Ta on teinud koostööd Björki, Kronos Quarteti ja Shoogleniftyga.

Eesti keeles on ilmunud tema debüütromaan "Lõhkine hammas" (Loomingu Raamatukogu 2023/36−38. Inglise keelest tõlkinud Hasso Krull).

## Diskograafia
*"Sinaa" (2005)
*"ᐊᐅᒃ/Auk/Blood" (2008)
*"Animism" (2014)
*"Retribution" (2016)
*EP "Toothsayer" (2019)
*"Tongues" (2022)
Adolfo Gaich

**Adolfo Julián Gaich** (sündinud 26. veebruaril 1999 Bengoleas) on Argentina jalgpallur, kes mängib ründajana Türgi kõrgliigaklubis Çaykur Rizespor.

Argentina kõrgliigas debüteeris Gaich San Lorenzo meeskonnas 27. augustil 2018 mängus Unión de Santa Fe vastu. Esimese liigavärava lõi ta sama aasta 21. septembril mängus 

2020. aasta augustis sõlmis ta viieaastase lepingu Venemaa kõrgliigaklubiga Moskva CSKA. Esimese värava CSKA meeskonnas lõi ta 22. oktoobril 2020 mängus Wolfsbergeri vastu, kuid hooaja 2020/21 esimeses pooles jäi tal Venemaa kõrgliigas väravaarve avamata. Hooaja 2020/21 teises pooles oli ta CSKA-st laenul Itaalia kõrgliigaklubis Benevento, hooajal 2021/22 Hispaania esiliigaklubis Huesca ja hooaja 2022/23 teises pooles Itaalia kõrgliigaklubis Verona Hellas. 2023. aasta septembris läks ta CSKA-st laenule Çaykur Rizespori.

2019. aasta Panameerika mängude jalgpalliturniiril võitis Gaich Argentina võistkonnaga kuldmedali. 2020. aasta suveolümpiamängude jalgpalliturniiril kuulus Argentina olümpiavõistkonda, ta oli kõigis kolmes alagrupimängus algkoosseisus, kuid väravat ei löönud ning Argentina ei pääsenud alagrupist edasi. Argentina jalgpallikoondises pidas Gaich seni ainsa mängu 11. septembril 2019, kui sõprusmängus kohtuti Mehhikoga.

Ta on Saksamaa päritolu.

## Viited
Karel Reisenbuk

**Karel Reisenbuk** (sündinud 23. veebruaril 1993 Pärnus) on eesti ajakirjanik.

2024. aasta sügisest on reporter Kanal 2 uudistemagasinis Reporter.

Alates 2023. aasta märtsist töötab ta Kuku raadios saatejuhi ja toimetajana, kus teeb saateid "Kuku pärastlõuna" ning "Krimiraadio".

Aastal 2022 töötas ta lühikest aega Õhtulehe uudistetoimetuses.

2022. aastal nomineeriti ta 2021. aasta pressivideo konkursi esikolmikusse looga "Viimane surmanuhtlus".

Aastatel 2016–2022 töötas ajalehes Postimees. Nende aastate jooksul töötas ta Postimehes majandustoimetuse reporterina, Eesti uudiste õhtuse valvetoimetajana, uudistereporterina ning päevatoimetajana. Aastal 2022 oli Postimehe uuriva toimetuse ajakirjanik.

Aastatel  2013–2015 oli ta Tudeng TV Uudiste saatejuht.

## Haridus
2015. aastal lõpetas Tallinna Ülikooli ajakirjanduse erialal.

## Viited
Glacier Bay rahvuspark

**Glacier Bay rahvuspark** (*Glacier Bay National Park and Preserve*) on Ameerika Ühendriikide rahvuspark, mis asub Alaska kaguosas Juneaust läänes. 

President Calvin Coolidge kuulutas Glacier Bay ümbruse 26. veebruaril 1925 riiklikuks monumendiks. 1978. aastal laiendas monumendi territooriumi president Jimmy Carter. 2. detsembril 1980 laiendati rahvusmonumenti veel 2116,5 ruutkilomeetri võrra ja loodi rahvuspark. Park hõlmab 236,4 ruutkilomeetrit riigimaad pargist loodes, kaitstes osa Alseki jõest koos kalade ja metsloomade elupaikadega, võimaldades samas jahipidamist.

Glacier Bay lisati 1979. aastal UNESCO maailmapärandi nimistusse ja 1986. aastal sai see UNESCO biosfäärikaitsealaks. Rahvusparkide Teenistus võttis 1994. aastal kohustuse teha kaitseala haldamisel koostööd Hoonahi ja Yakutat Tlingiti põlisameeriklaste organisatsioonidega. Rahvuspargi pindala on kokku 13 044,57 km2, millest 11 210 2 on määratud ürgloodusalaks.

## Viited
Rohrendorf bei Krems

**Rohrendorf bei Krems** on vald (*Gemeinde*) Austrias Alam-Austria liidumaal Kremsi maaringkonnas.

Rohrendorf asub Alam-Austria *[[Waldviertel]]i* piirkonnas. 1,61 % valla territooriumist on kaetud metsaga.

## Ajalugu

1938. aastal natside okupatsiooni ajal oli Rohrendorf *Gauhauptstadt* Kremsi osa.

## Majandus ja taristu

Suurem osa inimestest on seal põllumehed. 2001. aastal oli seal 814 töötajat.

## Viited
Aadu Tarmak

**Aadu Tarmak** (kuni 1937. aastani **Aleksander Tomberg**; 2. detsember 1914 Petrograd – 16. veebruar 2000 Tallinn) oli eesti kergejõustiklane ja ökonomist.

## Elulugu
Ta lõpetas 1933. aastal Tallinna Reaalkooli, 1939. aastal sõjakooli ja 1953. aastal Tallinna Polütehnilise Instituudi (TPI) majandusteaduskonna. 

Tarmakul tekkis huvi spordi vastu 1928. aasta suveolümpiamängude ajal, ta osales Tallinna Koolinoorte Spordiringide Ühingu võistlustel hüppe- ja heitealadel ning võitis Helsingi ja Tallinna poiste linnavõistlusel 1931. aastal odaviske. Nõukogude Liidu meistrivõistlustel võitis ta kettaheites 1943. ja 1944. aastal kuld- ning kuulitõukes 1944 pronksmedali. 1945. ja 1946. aastal tuli ta kettaheites ja kuulitõukes Eesti meistriks, 1937 oli kolmas mõlemal alal, kettaheites ka 1939. Kuulus 6 korda Eesti koondisse. 

Tarmak oli aastatel 1935–1939 Jõhvis ja Kohtla-Järvel lukksepaõpilane, transporditööline ja laborant ning 1939–1940 Eesti kaitseväe sidepataljonis rühmaülem. Ta osales teises maailmasõjas Punaarmees Eesti laskurkorpuse koosseisus, 1944. aastal määrati Moskvas Kalevi organisatsioonibüroo ja kesknõukogu esimehe asetäitjaks. Ta oli aastatel 1948–1958 Viljandis ja Tallinnas ökonomist, 1958–1967 TPI-s vanemõpetaja, 1967–1976 Autotranspordi ja Maanteede Ministeeriumi plaani- ja finantsosakonna ning peavalitsuse juhataja asetäitja, 1976–1988 Teedeehituse Kesklaboratooriumis vaneminsener-ökonomist. 

## Isiklikud rekordid

* Kaugushüpe – 6.37 (1933)
* Kolmikhüpe – 13.25 (1933)
* Kuulitõuge – 13.84 (1937)
* Kettaheide – 46.04 (1941)
* Granaadheide – 89.04 (1937)

## Tunnustus

* 1963 Kalevi auliige

## Isiklikku
Tema poeg oli kõrgushüppaja Jüri Tarmak.

## Viited


## Välislingid
* Aadu Tarmak Ohvitseride andmekogus
Matt Turner

**Matthew Charles Turner** (sündinud 24. juunil 1994 Park Ridge'is, New Jerseys) on USA jalgpallur, kes mängib väravavahina Inglismaa Premier League'i klubis Nottingham Forest ja USA jalgpallikoondises.

Jalgpallurikarjääri alustas Turner USA-s. Aastatel 2012–2015 mängis ta Fairfieldi Ülikooli jalgpallimeeskonnas.
2016. aasta märtsis sõlmis ta profilepingu Major League Socceri (MLS) klubiga New England Revolution. MLS-is debüteeris Turner 3. märtsil 2018 hooaja avamängus Philadelphia Unioni vastu. Samal hooajal sai Turner New England Revolutioni esiväravavahiks. 2021. aastal valiti Turner MLS-i hooaja parimaks väravavahiks.

2022. aasta juunis sõlmis ta pikaajalise lepingu Inglismaa kõrgliigaklubiga Londoni Arsenal. Arsenali meeskonnas debüteeris Turner 8. septembril 2022 UEFA Euroopa Liiga alagrupimängus FC Zürichi vastu. Hooajal 2022/23 sai ta Arsenali meeskonnas kirja seitse mängu, neist viis Euroopa Liigas ja kaks Inglismaa karikavõistlustel.

2023. aasta augustis sõlmis ta nelja-aastase lepingu Nottingham Forestiga. Inglismaa kõrgliigas tegi Turner debüüdi 12. augustil 2023, kui kohtuti Turneri eelmise koduklubi Arsenaliga.

USA jalgpallikoondises debüteeris Turner 31. jaanuaril 2021 sõprusmängus Trinidadi ja Tobago vastu. Samal aastal võitis ta USA koondisega CONCACAF Gold Cup'i ning Turner valiti turniiri parimaks väravavahiks. Ta on kuulunud USA koondisse veel ka 2022. aasta maailmameistrivõistlustel ja 2023. aasta CONCACAF Gold Cup'il.

## Saavutused
;New England Revolution
*Supporters' Shield: 2021
;Arsenal
*FA Community Shield: 2023

## Viited
Kobuk Valley rahvuspark

**Kobuk Valley rahvuspark** (*Kobuk Valley National Park*) on Ameerika Ühendriikide rahvuspark, mis asub Alaska loodeosas ja umbes 40 km polaarjoonest põhjas. 

Park loodi 1980. aastal, et säilitada 30 m kõrgused Great Kobuki liivaluiteid ja seda ümbritsevat ala, mis hõlmab põhjapõtrade rändeteid. Pargikülastajad peavad rahvuspargis telkimiseks, matkamiseks, paadisõiduks ja koerarakendiga sõiduks ise kaasa võtma kogu varustuse. Park, mille pindala on 7084,9 ruutkilomeetrit on Delaware'i osariigist veidi suurem ning seal pole ühtegi rada ega teed.

Kuna parki ei vii ühtegi teed, saabuvad külastajad lennutaksoga Nome'ist, Bettlesist või Kotzebuest. Lennud on saadaval aasta läbi, kuid sõltuvad ilmast. Park on üks kõige vähem külastatud Ameerika Ühendriikide rahvusparke. 2021. aastal külastas rahvusparki ainult 11 540 huvilist.

## Välislingid
* Kobuk Valley rahvuspark Rahvusparkide Teenistuse kodulehel
Petr Brandl

**Petr Brandl** (ka **Peter Johannes Brandl** ja **Jan Petr Brandl**; 24. oktoober 1668 Praha – 24. september 1735 Kutná Hora) oli tšehhi barokiaja maalikunstnik.

Jan Petr Brandl sündis tšehhi-saksa peres kuuenda lapsena. Saksa päritolu isa Michal Brandl oli rätsep, tšehhi päritolu ema Alžběta Hrbková sündis Lõuna-Böömimaal talupojaperes.

Petr Brandl oli boheemlasliku elustiiliga. Pärast koolist väljalangemist õppis mõnda aega õukonnamaalija Kristián Schröderi juures õpipoisi ametit, kuid õpipoissi temast siiski ei saanud. Põhiliselt teenis ta elatist altari piltide maalimisega. Näiteks on tema töö 1697. aastal valminud Příbrami Svatá Hora kabeli altar.  Oma töödega saavutas ta suure tuntuse ja tema suhtes olid suured ootused. Teda nimetati lausa järgmiseks Karel Škrétaks, kes oli 17. sajandi tuntuim ja hinnatuim tšehhi barokimaalija.

Kuigi Petr Brandl teenis oma töödega väga hästi, siis oma ebastabiilse eluviisi tõttu sattus ta tihtilugu võlavanglasse. Üks, kes tema peale võlgade pärast kaebas, oli tema naine, kelle ta kolme lapsega maha jättis ja kellele ta alimente ei maksnud.

1720. aastate algul siirdus elama Kutná Horasse. Seal valmis tal mitmeid tähelepanuväärseid töid, kuid ka need teda võlaorjusest ja vaesusest välja ei aidanud. 1733. aastal konfiskeeriti kõik tema maalid ja riided ning nende müügist saadud raha said tema võlausaldajad.

Petr Brandli viimased eluaastad möödusid vaesuses ja ta suri 66-aastaselt 24. septembril 1735 Kutná Horas. Tema surnukeha leiti kohalikust pubist At the Black Horse. Ta maeti Kutná Hora Maarja kirikusse (Kostel Panny Marie Na Náměti).

Petr Brandli töid võib näha väga paljudes Böömimaa kirikutes, väiksemates kohalikes muuseumides ja galeriides, Praha Rahvusgalerii ühes suures saalis on tema tööde püsiekspositsioon.

Petr Brandl on kaasaegse Austria maalikunstniku Herbert Brandli ning kaasaegse Ameerika ja Šveitsi maalikunstniku Mark Staff Brandli kauge esivanem.

## Viited

## Galerii

Pilt:Petr Brandl - Autoportrét (1734).jpg|Autoportree (1734)
Pilt:Petr Brandl - Simeon with Infant Jesus - Google Art Project.jpg|Siimeon Jeesuslapsega
Pilt:Peter Jan Brandl (attr) Petrus mit dem Hahn.jpg|
Pilt:Krzeszów, bazylika, Wnibowzięcie NMP, obraz w ołtarzu głównym autorstwa P. Brandla (Aw58).JPG|
Karis Trass

**Karis Trass** (sündinud 26. novembril 1996) on eesti ooperilaulja (metsosopran).

Ta on õppinud flööti Nõmme Muusikakoolis ning laulmist Georg Otsa nimelises Tallinna Muusikakoolis Ludmilla Dombrovska-Keisi juhendamisel. 

2019. aastal sai ta bakalaureusekraadi Eesti Muusika- ja Teatriakadeemias klassikalise laulu erialal Heli Veskuse juhendamisel. 2022. aastal sai ta samal erialal magistrikraadi kiitusega (*[[cum laude]]*). Ta on täiendanud end Berliinis Hanns Eisleri nimelises muusikakõrgkoolis Anna Samuili lauluklassis, samuti Chen Reissi, Dale Fundlingi ja Kirsten Schötteldreieri meistriklassides ning Kamal Khani ja Jon Thorsteinssoni juures.

Ta on laulnud solistina Kiili Vanamuusikaansamblis. 2017/2018 hooajal laulis ta Savonlinna ooperikooris. 2022. aastast on ta Eesti Teaduste Akadeemia Naiskoori hääleseadja.

Aastast 2022 on ta Rahvusooper Estonia koosseisuline solist. 

## Tunnustus
* 2019 Mati Palmi nimeline stipendium
* 2021 Estonia Seltsi Naan Põllu stipendium
* 2022 SEB publikupreemia
* 2024 Kristallkingakese auhind (Mélisande'i osatäitmine Claude Debussy ooperis "Pelléas ja Mélisande" (Rahvusooper Estonia))

## Isiklikku
Tema isa on helilooja ja organist Toomas Trass, vanaisa oli botaanik Hans Trass ja vanaema näitleja  Raine Loo.

## Viited
Egon Meier

**Egon Meier** (8. september 1914 Tallinn – november 1995) oli eesti tennisist ja keemik.  

Ta lõpetas 1934. aastal Tallinna Reaalkooli ja õppis RWTH Aacheni Ülikoolis tekstiilikeemiat. 

1927. aastal alustas ta tennisetreeninguid Kalevis Eduard Hiiopi õpilasena ning tuli 1934. ja 1935. aastal Eesti noorte meistriks. 1937. aastal tuli ta kõigis kolmes mänguliigis Eesti meistriks. Aastatel 1937–1939 mängis ta kolm korda Eesti koondises. 

Pärast ülikooli lõpetamist töötas ta tekstiilikeemikuna Keila ja Kilgase tekstiilitööstustes. 1944. aastal põgenes ta Saksamaale, kust liikus edasi Belgia kaudu Rootsi. Ta töötas Malmös Mya, Kürzeli, Marieholmi ja Smithi tekstiilitööstustes, oli Kürzeli tekstiilivabrikute laboratooriumide juhataja, hiljem Scanis toiduainete keemik ja laboratooriumi osakonnajuhataja.

## Viited
Rossatz-Arnsdorf

**Rossatz-Arnsdorf** on vald (*Marktgemeinde*) Austrias Alam-Austria liidumaal Kremsi maaringkonnas. See asub Doonau Wachau orus, mis on turistide seas populaarne sihtkoht, ja sealt avaneb suurepärane vaade Dürnsteini lossi varemetele, kus hertsog Leopold V hoidis vangistuses Inglismaa kuningat Richard I Lõvisüda.

## Ajalugu

Doonau oru järsul nõlval on leitud tõendeid 7. sajandi slaavi asustuse kohta. Lisaks on piirkonnas levinud slaavi juurtega koha- ja põllunimed. 9. sajandi alguses kinkis keiser Karl Suur Metteni Benediktlaste Püha Miikaeli kloostri territooriumi. Esimene dokumentaalne mainimine "Rosseza" pärineb u. 985. aastast. Alates 11. sajandist kuulus koht Babenbergidele ja seda laiendati 13. sajandiks. 1258. aastal on ühes dokumendis mainitud kohtunikku. Seetõttu olid Rossatzis valdused erinevatel kiriklikel ja ilmalikel isandatel. 15. sajandil andis keiser Friedrich III Rossatzile turuõigus.

16. sajandi algusest kuni u. 1630. aastani oli Rossatz protestantlik. Pärast seda ennistas vastureformatsioon katoliku kiriku. Alates 15. sajandist vahetas koht sageli omanikku; näiteks Wallsee perekond, Spauri ja Kirchbergeri perekonnad,ning ka Gallspachi Geymann. 1768. aastal ühendati Rossatz Mauterni isandkonnaga, mis kuulus Schönborn-Puchheimi krahvile.

U. 1170. aastast alates on dokumenteeritud tõendeid selle piirkonna viinamarjakasvatuse kohta. Pärast endiste aadlimaatükkide ostmist asutati 1859. aastal Rossatzi metsa- ja kinnisvarakooperatiiv. Praegune põllumajanduskogukond toodab mitut sorti Wachau veine.

Nii 1626. kui ka 1886. aastal laastasid Rossatzi tulekahjud.

### Salzburgi vürst-piiskopi valdused

Peaaegu 9 km Doonaud pidi ülesvoolu asuvad väikesed külad Bach-, Ober- ja Mitter-Arnsdorf kuulusid Salzburgi peapiiskopile alates selle loomisest 860. aastal. See mediatiseeriti Austriasse Erakorralise Keiserliku Delegatsiooni (*Reichsdeputationshauptschluss*) korraldusel 1803. aastal.

1971./72. aastal liideti Rossatziga Mitter- ja Oberarnsdorfi vallad.

## Sõpruslinnad

* Arnstorf, Saksamaa
* Metten, Saksamaa

## Viited
Sankt Leonhard am Hornerwald

**Sankt Leonhard am Hornerwald** on vald (*Marktgemeinde*) Austrias Alam-Austria liidumaal Kremsi maaringkonnas.

## Viited
Konstantin Tippo

**Konstantin Aleksander Tippo** (9. juuni 1917 Tallinn – 25. veebruar 2013 Tallinn) oli eesti mehaanikateadlane.

Ta lõpetas 1936. aastal Tallinna Reaalkooli ja asus õppima Tallinna Tehnikainstituudi ehitus- ja mehaanikateaduskonda. Õpingud katkesid 1941. aastal, mil ta mobiliseeriti Punaarmeesse ja suunati Sverdlovskisse ehituspataljoni. 1943. aastal astus ta Baumani-nimelisse Moskva Riiklikku Tehnikaülikooli, kus lõpetas neljanda õppeaasta õpingud auru- ja hüdromasinate erialal. 

1944. aasta sügisest töötas ta Tallinna Polütehnilise Instituudi metallide tehnoloogia kateedris, algul assistendi kohusetäitjana, seejärel assistendi ja vanemõpetajana. 1947. aastal kaitses ta diplomitöö "Projekteerida ENSV-sse ehitatava freesturba briketivabrikule aurumasinaga töötav briketipress" ja sai insenermehaaniku kvalifikatsiooni.

1952. aastal viidi ta üle vanemõpetajana masinaehituse tehnoloogia kateedrisse. 1967. aastal loodi peenmehaanika kateeder, kus ta töötas vanemõpetajana ja 1977. aastast dotsendina kuni pensionile minekuni 1979. Ta pidas loenguid metallide tehnoloogia, metallilõikepinkide, tehnilise mõõtmise, metroloogia ja täpsusteooria teemadel ning panustas õppelaboratooriumite väljaarendamisse. 

## Viited
Will Ferrell

**John William Ferrell** (sündinud 16. juulil 1967) on USA näitleja, koomik ja produtsent.                                               

## Filmograafia

## Viited

## Välislingid

* Will Ferrell andmekogus IMDb (inglise)
*
Sakata

**Sakata** (jaapani 酒田) on linn Jaapanis Yamagata prefektuuris. Asub Jaapani mere rannikul Mogami jõe suudmes.

1. novembril 2023 oli Sakatas 95 844 elanikku.

Sakata kujunes tähtsaks sadamalinnaks 17. sajandil, mil sealtkaudu hakati vedama riisi. 1933. aastal sai Sakata tänapäeva linnaõigused. 

Linnas asub Shōnai lennujaam.

## Viited

## Välislingid
*Sakata koduleht
Dalli lumelammas

**Dalli lumelammas** *(Ovis dalli)* on uluklamba liik.

Dalli lumelammas elutseb Põhja-Ameerikas Alaska lähisarktilises ja arktilistes mäeahelikes, Mackenzie mägedes Loodealade lääneosas ning Briti Columbia kesk- ja põhjaosas.

Liigi nimi tuleneb ameerika loodusteadlase William Healey Dalli nimest.

## Vaata ka
*Arhaar
*Muflon

## Viited
Uriaal

**Uriaal** *(Ovis vignei)* on uluklamba liik, kes on levinud Väike-Aasias. Neid leidub Edela-Kasahstanis, Türkmenistanis, Usbekistanis, Tadžikistanis, Afganistanis, Pakistanis ja Indias Kashmiri piirkonnas. 

Tallinna Loomaaias on olemas buhhaara uriaal  *(Ovis vignei bocharensis)* ja tagakaspia uriaal *(Ovis vignei arkal).*

## Vaata ka
*Arhaar
*Lumelammas
*Muflon

## Viited
Nežárka

**Nežárka** on jõgi Tšehhis Lõuna-Tšehhi maakonnas, Lužnice parempoolne lisajõgi.

Jõgi saab alguse Žirovnice' ja Kamenice jõe ühinemisel Jarošov nad Nežárkou asulas.

Nežárka pikkus on 56,2 km, valgala pindala 1000 km².

Nežárka nime kannab asteroid 2390 Nežárka.

Suuremast linnast asub jõe ääres Jindřichův Hradec. Väiksematest asulatest asuvad jõe ääres Jarošov nad Nežárkou, Rodvínov ja Stráž nad Nežárkou.

## Viited

## Välislingid
Koodijagamine

**Koodijagamine** on lennunduses sõlmitav koostööleping, milles kaks või enam lennuettevõtet avaldavad ja turustavad sama lendu omaenda firma koodi ja lennunumbri all osana nende poolt avaldatud lennugraafikust. Tavaliselt viib lennu läbi üks vedaja, samal ajal kui istekohti müüvad kõik lepingus koostööd tegevad ettevõtted. Enamikul suurtel lennuettevõtetel on tänapäeval koodijagamislepingud teiste lennufirmadega ning koodijagamine on tähtis osa lennufirmade allianssidest.

"Kood" viitab lennufirmakoodile, näiteks kahekohalisele IATA koodile, ning lennunumbrile. Seega võib näiteks lendu XX224 (lend number 224, mida veab firma XX) müüa lennufirma YY koodi all YY568 ja firma ZZ koodi all ZZ9876. Sel juhul kutsutakse lennufirmasid YY ja ZZ "turustavateks lennufirmadeks" (MKT CXR, lühend ingliskeelsest mõistest *marketing carrier* – 'turustav vedaja').

Koodijagamine võimaldab lennuettevõtte klientidel tekkinud vajaduse korral lennata palju enamatesse sihtkohtadesse kui muidu, hõlmates ka kaugemaid või kõrvalisemaid kohti, kus pole otstarbekas pidevaid lennuliine pidada. Koodijagamine võimaldab ühtlustada ka pileti- ja pagasihaldust ning lihtsustab lennugraafikute sobitamist.

## Ajalugu
1967. aastal sõlmis Ameerika Ühendriikides Richard A. Hensoni lennuettevõte Hagerstown Commuter US Airwaysi eelkäijaga Allegheny Airlinesiga riigi esimese koodijagamise lepingu. Mõistet "koodijagamine" kasutasid esimestena 1989. aastal Qantas ja American Airlines ning 1990. aastal pakkusid need firmad esimesi koodijagamisega lende Austraalia ja USA linnade vahel.

## Viited
Adriana Mass

**Adriana Mass** (sündinud 23. juulil 2001 Pärnumaal Häädemeeste vallas Rannametsa külas) on Eesti miss ja viiuldaja. 

Ta valiti 2022. aastal Miss World Estoniaks ja ta esindas Eestit 2024. aasta märtsis toimunud 71. festivalil Miss World.

## Haridus
Ta on õppinud aastatel 2008–2015 Häädemeeste Keskkoolis ja selle kõrvalt ka Häädemeeste Muusikakoolis viiulit, mille lõpetas kiitusega. 14-aastaselt astus ta Tallinna Muusikakeskkooli viiuli erialale, mille lõpetas 2020. aastal.

Ta on õppinud Tallinna Ülikoolis kultuuriteadust, kuid jättis õpingud pooleli. Hiljem on ta õppinud Tartu Ülikoolis sotsiaaltöö ja rehabilitatsiooni korralduse erialal.

## Võistlused ja võidud

Adriana Mass sai esimese suurema missivõistluste võidu 16-aastaselt: võistlusel "Teen Miss Estonia 2018" pälvis ta talendivooru peavõidu Top Talent ja õiguse esindada Eestit võistlusel World Championships Of Performing Arts (WCOPA). Aasta hiljem võistles ta võistlusel "Eesti Iluduskuninganna 2019" ja võitis seal taas talendivooru auhinna Miss Talent Estonia.

Aastal 2019 osales Adriana oma esimesel rahvusvahelisel iludusvõistlusel Face of Beauty International Filipiinidel Eesti esindajana. Olles tollal vaid 18-aastane, võitis ta teismeliste kategoorias 1. printsessi tiitli (*1st Runner Up*), mis 2024. aasta seisuga oli eestlaste kõige kõrgem tulemus sellel võistlusel. Pärast seda saavutust autasustati teda tiitliga Miss Nordic Beauty ja Häädemeeste valla tänukirjaga suurepärase saavutuse eest rahvusvahelisel iludusvõistlusel.

Järgmisena läks ta Eesti esindajana Miss Aura 2020 võistlusele Türgis, kus jõudis talendivooru finaali. Samal aastal pälvis ta Miss Intercontinental Estonia 2020 tiitli, kuid haigestumise tõttu rahvusvahelises finaalis Egiptuses kõikides voorudes osaleda ei saanud. 

Viimati võitis Mass Miss World Estonia 2022 tiitli ning esindas Eestit 2024 märtsis maailma suurimal ja vanimal võistlusele Miss World. Adriana jõudis 112 riigi hulgast läbi kahe elimineerimisvooru Miss World Talent finaali, kuhu valiti välja 14 parimat.

Miss World võistlusel pidas Adriana kõne Mumbais G20 konverentsihoones laste ja noorte seksuaalse väärkohtlemise kohta Eestis ja Euroopas. Sellele teemale pühendas Adriana ka oma Beauty With A Purpose projekti
Lamba-aasta

**Lamba-aasta** ehk **kitseaasta** on osa  Hiina kalendri 12-aastasest loomade tsüklist. Lammas on tsüklis kaheksas loom. Seda sodiaagimärki on tõlgitud mitmeti kuna hiina sõna *yáng* tähendab täpselt tõlgituna  'kitslane'. See on taksonoomiline alamsugukond, mis hõlmab nii kitsi kui ka lambaid. Kitse/lamba-aastat seostatakse sümboliga **** (*wèi*).

## Seostatavad omadused
Hiinlased peavad kitsi/lambaid tavaliselt õnnetoovaks loomaks, seetõttu tõotab lamba-aasta saabumine lubaduste ja õitsengu aastat. "Yáng" (羊) on osa teisest hiina tähemärgist "xiang" (), mis tähendab headust, ja ühe allika kohaselt kandsid need kaks Vana-Hiina keeles sarnast tähendust. See on osa ka tähemärgist "shan" (), mille tähenduste hulka kuulub lahkus ja heatahtlikkus.

Hiina astroloogias kirjeldatakse kitsi/lambaid kui rahuarmastavaid, lahkeid ja populaarseid. Puuelement lisab kitse/lamba iseloomuomadustele rahuarmastuse, abivalmiduse ja usaldatavuse, kuid samas on tema iseloom ka klammerduv ja muutustele vastupidav.

## Viited
Mäletsejalised

**Mäletsejalised** *(Ruminantia)* on taksonoomiline alamselts, mille esindajad on rohtu või puittaimi söövad sõralised herbivoorid , kes on võimelised hankima toitaineid taimsest toidust**,** kääritades seda enne seedimist spetsiaalseerunud maos, kasutades selleks mikroobide abi. Protsess, mis toimub seedesüsteemi eesmises osas ja mida seetõttu nimetatakse eessoola kääritamiseks, nõuab tavaliselt kääritatud toidu suhu tagasi voolamist ja uuesti läbi närimist. Tegevus, mille käigus taimne aines uuesti läbi näritakse, et seda lagundada ja seedimist stimuleerida, on tuntud kui "mäletsemine" .  

Ligikaudu 200 maailmas esinevat mäletsejaliiki hõlmavad nii kodu- kui ka looduslikke liike. Mäletsevate imetajate hulka kuuluvad veised, kõik kodustatud ja metsveised, kitsed, lambad, kaelkirjakud, hirved, gasellid ja antiloobid.

## Viited
Urmas Vare

**Urmas Vare** (sündinud 25. juunil 1958) on eesti muusik, ansambli Kolumbus Kris solist.

Ta lõpetas 1976. aastal Tallinna 21. Keskkooli. 1981. aastal lõpetas ta Tallinna Polütehnilise Instituudi ehitusteaduskonna veevarustuse ja kanalisatsiooni eriala.

Ta on varem osalenud ansamblites Kaktus, Golem, Argos ja Muusik Seif. 1987. aastast on ta ansambli Kolumbus Kris laulja ning mänginud ka suupilli.

## Viited
Ilmar Heinsoo

**Ilmar Heinsoo** (kuni 6. maini 1935 **Ilmar Heinson**; 24. juuni 1923 Vanaküla, Kuusalu kihelkond, Harjumaa – 7. september 2012 Toronto, Kanada) oli eesti diplomaat, soomepoiss ja majandustegelane.

## Elulugu
Ta õppis aastatel 1930–1936 Kõnnu algkoolis, 1937–1942 Tallinna Reaalkoolis (lõpetas *[[cum laude]]*) ja 1947–1949 Londoni Ülikooli majandusteaduskonnas. Ta oli korporatsiooni Fraternitas Estica auvilistlane ja Kanada Koondise esimees.

Ta osales teises maailmasõjas pärast Soomes Taavettis ohvitseride kooli lõpetamist 1943. aastal Soome ja 1944. aastal Eesti rinnetel ning põgenes 1944. aastal üle Hiiumaa Rootsi.

1945. aastal siirdus ta vabatahtlikuna Inglismaale, et saada Briti luure käendusel teiste noorte eesti, läti ja leedu ohvitseridega luurealane ettevalmistus ja naasta langevarjuritena Eesti metsadesse, kuid plaan nurjus, kuna Nõukogude vastuluure sai sellest teada.

Aastatel 1945–1946 oli ta Linköpingis Tööturuameti välismaalaste ametnik, 1947–1950 fotomaterjalide ettevõttes Actina Ltd. osakonnajuhataja ja 1951. aastast, mil asus elama Kanadasse, kindlustusettevõtte Heinsoo Insurance Brokers Ltd. president.

1971. aastast oli ta Eesti Vabariigi aupeakonsuli kohusetäitja Torontos ja 1991. aastast Eesti Vabariigi aupeakonsul Kanadas, loobudes kohast haigestumise tõttu 2001. aastal.

Aastatel 1946–1949 oli ta Rahvusvahelise Kristliku Üliõpilaskonna liige, 1947–1950 Inglismaal eesti noorteühenduse juht, 1951. aastast Eesti Rahvusliku Välisvõitluse Nõukogu Kanadas algataja ja esimees, väliskomisjoni esimees 1970. aastani. Heinsoo kuulus Balti Liitu Kanadas, Toronto Eesti Seltsi, Toronto Eesti Meeskoori, Eesti Kunstnike Koondisse Torontos, Kanada Eesti Sõjaveteranide Ühingusse, Eesti Ohvitseride Kogusse, Baltimore'i linna auliikmeskonda ning oli Eesti Sihtkapitali Kanadas algatajaliige.

## Tunnustus
* 1981 Eestlaste Kesknõukogu Kanadas kuldteenetemärk
* 1985 Toronto Eesti Võitlejate Ühingu kuldrinnamärk
* 1996 Riigivapi II klassi teenetemärk
* Ülemaailmse Eesti Vabadusvõitlejate Keskuse teeneteristi I järk
* Kuninganna Elizabeth II juubelimedal

## Isiklikku
Tema abikaasa oli Georg Otsa esimene abikaasa Margot Heinsoo, nende poeg on diplomaat Thomas Heinsoo.

## Viited

## Välislingid
*Haud Tallinna Metsakalmistul
Felsőzsolca

**Felsőzsolca** on linn Ungaris Borsod-Abaúj-Zempléni komitaadis Miskolci kreisis.

## Geograafiline asend
Felsőzsolca asub Büki mäestiku jalamil, Miskolci kesklinnast ligikaudu 6 km idas.

## Ajalugu
Asulat on esmamainitud 1281. aastal. 17. sajandil põgenesid inimesed külast Türgi vallutuse tõttu. Allesjäänud elanikud hävisid katkuepideemia tõttu. 18. sajandi alguses asustati tühjaksjäänud küla russiini ja ungari asunikega. Linnaõigused sai Felsőzsolca 1997. aastal. 2010. aastal tabas linna üleujutus, milles muutus elamiskõlbmatuks üle 200 maja.

## Sõpruslinnad
* Draganovo, Bulgaaria
* Kanjiža, Serbia
* Kráľovský Chlmec, Slovakkia
* Lupeni, Rumeenia
* Olsztyneki vald, Poola
* Võškovo, Ukraina

## Viited
Schönberg am Kamp

**Schönberg am Kamp** on vald (*Marktgemeinde*) Austrias Alam-Austria liidumaal Kremsi maaringkonnas.

## Viited
Achilleus Skyrosel

**Achilleus Skyrosel** on Achilleusest, Trooja sõja Kreeka kangelasest jutustavas müüdis esinev episood. Seda osa Homerose eepilises poeemis "Ilias" ei kirjeldata, küll aga on see üksikasjalikult üles tähendatud loo mõnes hilisemas versioonis. Eraldi välja toomist väärib Rooma poeedi Statiuse teos "Achilleid" (Achilleis). Lugu sellest, kuidas Achilleus maskeeris end Skyrose kuninga õukonnas tüdrukuks, armus ühte printsessidest ja abiellus temaga enne Troojasse lahkumist, püsis kunstis ja kirjanduses populaarse teemana antiikajast kuni 20. sajandi keskpaigani. Loo keskmes olevad karnevalilikud maskeeringud ja soorollide äravahetamised olid eriti populaarsed ooperis. Aastatel 1641–1857 valmis müüdi ainetel üle 30 erineva ooperi.
Penthesilea

**Penthesilea** () oli kreeka mütoloogias amatsoonide kuninganna. Ta oli Arese ja Otrera tütar ning Hippolyta, Antiope ja Melanippe õde. Ta sõdis Trooja sõjas Trooja poolel ning tapeti kas Achilleuse või Neoptolemose poolt. 

## Nime kasutus
Penthesilea auks on nimetatud 1887. aastal avastatud asteroid 271 Penthesilea ja 1890. aastal kirjeldatud liblikaliik *[[Penthesilea sacculalis]]*.  

## Viited
Penthesilea sacculalis

***Penthesilea sacculalis*** on liblikaliik sugukonnast leediklased *(Pyralidae)*. Teda on leitud Ameerika Ühendriikide Florida, Georgia, Louisiana, Texase, Põhja-Carolina, Virginia ja Arizona osariikidest.

Liblika tiibade siruulatus on 13–17 mm. Tiibade värvus varieerub tumepruunist pruunikashallini, esitiibade sisemised nurgad on mõnikord kaetud punakaspruunide soomustega, mis on muudest piirkondadest tumedamad.
Lykomedes

**Lykomedes** (vanakreeka keeles Λυκομήδης) on kreeka mütoloogias esinev tegelaskuju, kuningas, kelle valitsemisaeg oli Trooja sõja sündmuste ajal. Lykomedese palee asus Skýrose saarel.

## Perekond
Lykomedesel oli seitse tütart, sealhulgas Deidamia, ja ta oli Pyrrhose ehk Neoptolemuse vanaisa.

## Mütoloogia

### Theseuse surm
Plutarchose järgi tappis Lykomedes Theseuse, kes oli tema saarele pakku põgenenud. Ta tõukas Theseuse kaljult alla, kuna kartis, et viimane kukutab ta troonilt, kuna saare inimesed kohtlesid külalist austusega.

### Achilleus
Lykomedes peitis Achilleuse Thetise palvel tütarlapseks riietatuna oma tütarde sekka. Lykomedese õukonnas oli Achilleusel suhe Deidamiaga, mille tagajärjel sündis Neoptolemus (Pyrrhus). Kui Odysseus Achilleuse paljastas ja ta Troojasse viis, jäi Neoptolemus oma vanaisa juurde, kuni temagi sõja hilisemates etappides välja kutsuti.

## Nime kasutus
Tema järgi on nimetatud asteroid 9694 Lycomedes, see kuulub asteroidide rühma "Jupiteri troojalased",  mida tavakohaselt nimetatakse Trooja sõjaga seonduvate tegelaste järgi.

## Viited
Endel Helme

**Endel Helme** (kuni 1935. aastani **Endel Dellmann**; 24. november 1919 Tallinn – 11. märts 1985 Tallinn) oli eesti lennusportlane ja sporditegelane. 

Ta lõpetas 1940. aastal Tallinna Reaalkooli. 

Helme alustas mudellennundusega 1934. aastal Tallinna Õhuasjanduse Ühingus. Ta lõpetas 1936. aastal purilennukursused, osales 1938. aastal edukalt I Baltimaade mudellennuvõistlustel, oli 1936. aastast 3. ja 1940. aastast 2. kategooria mudellennuinstruktor ning 1937. aastast A- ja 1939. aastast B-liigi purilendur. 1941. aastal mobiliseeriti ta Punaarmeesse.

Helme oli aastatel 1948–1950 Eesti kõigi lennuspordialade üleliiduline komissar, 1956–1981 Tallinna Pedagoogilise Instituudi mudellennunduse õpetaja, 1953–1981 lennuspordikohtunike vabariikliku kogu esimees, 1951. aastast 1. klassi mudellennuinstruktor ja 1964. aastast üleliidulise kategooria mudellennukohtunik. Ta kavandas ja ehitas 1958. aastal koos Ülo Keeduse ja Illar Lingiga Eesti esimese purilennuki HLK-1. Ta valgustas agaralt ajakirjanduses mudellennundust ja lennusporti.

Tal oli üle 6000 õpilase, nende hulgas Mati Kutser, Heldur Meelak, Ernst Sallo, Vahur Rohtla, Mati Kutser, Jüri Laidna.

## Tunnustus

* 1970 Eesti NSV teeneline treener

## Viited
Füzesgyarmat

**Füzesgyarmat** on linn Ungaris Békési komitaadis Szeghalomi kreisis.

## Geograafiline asend
Füzesgyarmat asub Szeghalomist ligi 10 km põhjakirdes ja Békéscsabast umbes 48 km põhjas.

## Ajalugu
Asulat on esmamainitud 1219. aastal (*Gormoth*). Aastatel 1803–1867 oli Füzesgyarmat turulinn. Linnaõigused sai Füzesgyarmat 1. juulil 2000.

## Sõpruslinnad
* Ojdula, Rumeenia
* Zimandu Nou, Rumeenia

## Viited
Szeghalom

**Szeghalom** on linn Ungaris Békési komitaadis, Szeghalomi kreisi halduskeskus.

## Geograafiline asend
Szeghalom asub Berettyó (Barcău) jõe ääres, Békéscsabast ligikaudu 39 km põhjas.

## Ajalugu
Asulat on esmamainitud 1067. aastal. Türgi ikke ajal tühjaks jäänud küla hakati uuesti elanikega asustama 1711. aastal. Linnaõigused sai Szeghalom 1984. aastal.

## Sõpruslinnad
* Sâncraiu, Rumeenia
* Scheibbs, Austria
* Trasaghis, Itaalia

## Viited
Márton Gyöngyösi

**Márton Gyöngyösi** (sündinud 8. juunil 1977 Kecskemétis) on Ungari poliitik, erakonna Jobbik esimees. Ta on Euroopa Parlamendi liige alates 2019. aastast.

Gyöngyösi on õppinud Iirimaal Trinity College'is politoloogiat ja majandust.

2010. aastal valiti ta Rahvuskogu (parlamendi) liikmeks.

Teda on süüdistatud antisemitismis.

## Välislingid
*https://www.jobbik.hu/kepviseloink/gyongyosi-marton
*Kremliga seltsinud Ungari marurahvuslasest kujunes Putini ja Orbáni tuline kriitik, Postimees, 27. detsember 2023
Neobulgaria

***Neobulgaria*** on seltsi tiksikulaadsed kuuluv seente perekond.

## Liike
**[[Neobulgaria pura]]*

## Välislingid
*
Spitz

**Spitz an der Donau** on vald (*Marktgemeinde*) Austrias Alam-Austria liidumaal Kremsi maaringkonnas, keset UNESCO maailmapärandi nimistusse kantud Wachau piirkonda, Willendorfist allpool Doonau vasakkaldal. Siin üle Doonau sõitev parvlaev on huvitav selle poolest, et sellel pole mootorit ega purje: selle jõuallikaks on vastu jõevoolu seatud tüür, mis on ankurdatud jõe kohal oleva kaabli külge. Parvlaev veab reisijaid, jalgrattaid, mootorrattaid ja autosid.

Spitz asub Alam-Austria *[[Waldviertel]]i* piirkonnas. 69,21% valla territooriumist on kaetud metsaga. Spitzi oja voolab läbi valla ja suubub Doonausse.

## Ajalugu

Asustatud juba keldi aegadel, on seda esmamainitud 830. aastal. Tausendeimerberg ('tuhande ämbri mägi') on saanud nime seal kasvavate paljude viinamarjade tõttu, sest Wachau org, kus Spitz asub, on nende poolest kuulus. Hilisgooti Püha Mauritiuse kirik on kuulus oma *Apostlite* (1380) ja Kremser Schmidti altarimaali poolest. Spitzist lõuna pool asub kuulus Hinterhausi kindlus.

## Viited
Peeter Kollist

**Peeter Kollist** (25. jaanuar 1921 Tallinn – 25. märts 1991 Tartu) oli eesti metsateadlane.

Ta lõpetas 1940. aastal Tallinna Reaalkooli, õppis aastatel 1940–1941 Tallinna Tehnikaülikoolis majandust ja 1942. aastast (vaheaegadega) Tartu Ülikooli (TÜ) metsateaduskonnas, mille lõpetas 1949. 1953. aastal sai ta bioloogiakandidaadi kraadi väitekirjaga „Kuivendamise mõju sügavaturbaliste ülemineku-soometsade uuenemistingimustele”.

Kollist oli aastatel 1941–1942 AS-i Eesti Turbatööstused arveametnik, 1944 Talumetsade Büroo Viljandimaa metsanduskonsulent, 1944–1945 Põllutöö Rahvakomissariaadi erametsade osakonna vanemmetsnik, 1949–1950 TÜ vanemlaborant, 1950–1952 zooloogia ja botaanika instituudi (ZBI) aspirant, 1952–1954 ZBI noorem- ja 1954–1963 vanemteadur, 1963–1969 Metsanduse Teadusliku Uurimise Laboratooriumi vanemteadur, 1969–1988 Eesti Metsainstituudi vanem- ja 1988–1991 juhtivteadur.

Ta uuris metsakasvatust, soo ja soostunud metsade ökoloogiat ning kuivendamise ja väetamise mõju soometsade omadustele ja tootlikkusele, avaldades üle 60 teaduspublikatsiooni. Ta hakkas Eestis ühena esimestest vaatlusandmestiku töötlemisel kasutama matemaatilisi meetodeid ja arvutustehnikat.

## Isiklikku
Ta on Johannes Theodor Kollisti poeg, Andres Kollisti isa ja Hannes Kollisti vanaisa.

## Teoseid

* Vaike Hainla, Peeter Kollist, M. Margus ja Uno Valk "Metsanduslikud uurimused (1. osa)" (Eesti NSV Teaduste Akadeemia, 1957)

## Viited
Gmünd

**Gmünd** on mitme koha nimi.

* Gmünd (Alam-Austria), linn Austrias Alam-Austria liidumaal
* Gmünd in Kärnten, linn Austrias Kärnteni liidumaal
* Schwäbisch Gmünd, linn Saksamaal Baden-Württembergi liidumaal

## Vaata ka
* Gmündi ringkond
Basidiodendron

***Basidiodendron*** on kandseente hõimkonda kuuluv seente perekond.

## Liike
**[[Basidiodendron caesiocinereum]]*
**[[Basidiodendron eyrei]]*

## Välislingid
*
Ookernahkis

**Ookernahkis** (*Crustoderma dryinum*) on klassi *[[Agaricomycetes]]* kuuluv kandseente liik.

Seen kasvab tavaliselt kooreta lamakuusel.

## Välislingid
*
Hjalmar Laur

**Hjalmar Laur** (23. august 1920 Lehola, Harjumaa – 15. jaanuar 2011 Tallinn) oli eesti sõjaveteran ja akvarellist.

Ta õppis algul Hiiu algkoolis ja aastatel 1934–1940 Tallinna Reaalkoolis. 1940. aastal astus ta Tallinna Tehnikaülikooli keemia-mäe teaduskonda, kuna ainult TTÜ andis pikendust Vene sõjaväest.

1941. aastal hoidis ta kõrvale mobilisatsioonist Punaarmeesse, varjates end metsas kaks kuud. Kohtumine oma onu Harald Buschi sõbra ja Vabadussõja võitluskaaslase Bruno Reiteliga viis Lauri Erna II pataljoni, mille koosseisus osales ta dessandil Muhu saarele. Pärast Erna pataljoni likvideerimist sattus Laur piirikaitserügementi, kus 1943. aastal moodustati grupp, mis saadeti Lõuna-Venemaale, kuid Stalingradini ei jõutud ja pataljon kaotas paari kuuga peaaegu kolmandiku meestest. Pärast Eestisse naasmist suunati Laur Poolasse, kus ta sai väljaõppe kahurväelasena. 1944. aasta veebruari keskelt 17. septembrini oli Laur Narva rindel Eesti Leegionis. Ta sai Sinimägede lahingus esimesel päeval kergelt kaela haavata ja pidi minema laatsaretti. Septembris taganemiskäsu andmise ajal oli Laur Krivasoos, Sinti jõudes otsustas ta mitte minna Saksamaale. Rootsi põgenemine ei õnnestunud, kuna rannas olid juba Vene tankid, ja Laur naasis Nõmmele.

1944. aasta novembris külastas Laur Tiiu Mikiveri, kes oli põrandaaluse Eesti Rahvuskomitee aktivist ja arreteeriti koosviibimise ajal. Paar päeva hiljem arreteeriti ülejäänud koosviibinud, Laur isa töökohal Löwenruh' riigimõisas, kust ta viidi 8 kuuks Pagari tänavale, mille järel viibis ta mitmes vangilaagris, sh Dolinkas, Platiinas, Dšezkazkanis ja Baikonuris.

Ta vabanes vangist kümneaastase karistuse järel 1954. aastal ja sai töökoha, kuid pidi minema Valgevenesse komandeeringusse, sest sooviti, et temasugused oleksid kodumaalt eemal. 1956. aastal tutvus ta Ly Savinguga, kellega abiellus kolm nädalat hiljem, ja asus 1957. aastal Eestisse, kuna Ly ootas last. Laur leidis töö Tallinna Keraamikatehases tänu seal juhtival kohal töötanud klassivend Endel Soole, kus ta töötas pensionile jäämiseni 68-aastaselt. 

Laur hakkas tegelema aktiivsemalt akvarellimaaliga umbes 40-aastaselt, ta on osalenud Eesti Kunstnike Liidu korraldatud näitustel ja korraldanud ka isikunäitusi. Ta oli Tallinna Reaalkooli vilistlaskogu juhatuse liige.

## Viited
Vahemere piirkond

**Vahemere piirkond** on biogeograafias Vahemerd ümbritsev ala, kus valitseb enamasti vahemereline kliima. Seal on mahedad kuni veidi jahedad ja vihmased talved ning soojad kuni kuumad ja kuivad suved. Selline kliima toetab Vahemere piirkonnale iseloomuliku taimestiku arengut. Kliima oli väga oluline mõjutegur ka Vahemere-äärsete tsivilisatsioonide arengus.